शिमला और कुल्लू में डिजी धन मेलों का आयोजन किया जाएगा
शिमला | उपभोक्ताओंआैर व्यापारियों को डिजिटल अदायगियों के तौर-तरीकों को अपनाने के साथ इस ओर प्रोत्साहित करने के लिए आगामी 15 मार्च को शिमला और 22 मार्च को कुल्लू में डिजी धन मेला ड्रॉ के आयोजन किए जाएंगे। राज्य सरकार के एक प्रवक्ता ने कहा कि इन मेलों का आयोजन भारत सरकार द्वारा उपभोक्ताओं के लिए शुरू की गई लक्की ग्राहक योजना आैर डिजिटल अदायगी के तौर-तरीकों को प्रोत्साहित करने के लिए डिजी धन व्यापार योजना के अंतर्गत किया जा रहा है। यह आयोजन संबंधित उपायुक्तों द्वारा बतौर नोडल अधिकारी सूचना प्रौद्योगिकी के सचिव के सहयोग से किए जाएंगे। डिजी धन मेला पूरे एक दिन का होगा, जहां स्थानीय लोग बैंकों तथा अन्य हितधारकों के साथ संवाद बातचीत करने के साथ एप्स डाउनलोड कर डिजिटल लेन-देन की जानकारी प्राप्त करेंगे।
hin_Deva hin_Deva